Limpopo-betogings: Vermy dié paaie | Maroela Media
Limpopo-betogings: Vermy dié paaie
Openbare-ordepolisie waak in Modimolle. Foto: SAPD
Die polisie het Vrydag 'n beroep op die publiek gedoen om sekere paaie in Limpopo te vermy weens gewelddadige diensleweringsbetogings.
Kol. Ronel Otto, provinsiale polisiewoordvoerder, het aan Maroela Media gesê twee afsonderlike betogings word in Phagameng, buite Modimolle en Mankweng, oos van Polokwane, gehou.
"Inwoners van Mankweng betoog al die afgelope paar dae in die omgewing weens verskeie diensleweringskwessies," het Otto gesê. "Verteenwoordigers van die munisipaliteit is daagliks met die inwoners in gesprek om 'n oplossing te vind."
Betogende inwoners het Donderdagaand die R71 in die Mankweng-omgewing met klippe en bande wat aan die brand gesteek is, versper. "Die pad is Vrydagoggend deur die openbare-ordepolisie opgeruim, maar weens Donderdagaand se protesaksie is skole in die gebied vandag gesluit. Die skoliere het na die R71 in die Mentz omgewing opgeruk en is tans besig om die pad daar te versper."
Otto het motoriste aangeraai om die gebied te vermy of om versigtig te wees.
In Phagameng betoog inwoners onder meer oor 'n tekort aan water. Die R101 tussen Modimolle en Naboomspruit word met klippe en brandende bande versper. Otto het motoriste aangeraai om die pad te vermy en eerder van die N1-deurpad gebruik te maak.
Sy het gesê 'n groep van sowat 1 000 betogers neem deel aan 'n beskermde optog deur die strate van Modimolle. Die groep beweeg na die munisipale kantore waar 'n memorandum oorhandig sal word.
Patrick Shika, woordvoerder van die Modimolle-munisipaliteit, het aan Maroela Media gesê die munisipaliteit is bewus van die waterprobleem in Phagameng. "Die Donkerpoortdam is slegs 32% vol en daar is al die afgelope twee maande probleme met die watertoevoer na veral uitbereiding agt en nege van Phagameng," het Shika gesê. "Soms is die aanvraag na water meer as wat verskaf kan word en dan loop die reservoir gereeld leeg. Die munisipaliteit verskaf gereel water met tenkwaens."
Hy het gesê die munisipaliteit werk saam met Magalies Water om vier boorgate in die omgewing te boor om beter waterverspreiding te verseker.
Otto het gesê die polisie sal 'n kennisgewing aan die media uitreik as die situasies in die twee gebiede bedaar.
Betogers in Modimolle. Foto: SAPD
Betogers in Mankweng. Foto: SAPD
betogings dienslewering foto's Limpopo
Tuks-kampusse gesluit oor 'dreigemente'
Tiperend van di Afrikane. Breek net af. Doen geen vooruitgang ni.
Waarom gaan vesper hulle nie die paaie om nkandla nie?Dis tog waar hul probleem sy oorsprong het!
Ja en rassisme is die hoof oorsaak van alle SA se probleme, aldus Zuma
Suid Afrika is met n speod besig om sy [email protected] te sien . As jy nie iets het nie, brand af.
, as jy nie kan Afrikaans praat nie, BRAND -AF.
As jy nie iets vernietkan kry nie, BARND-AF. Weet jy wat as jy sommer net lus voel, BRAND-AF,
Elbie van Schalkwyk
En dan wonder sekere mense waarom die buitewêreld hulle afstand hou… Tipies Afrika manier, as jy iets nie kan begryp nie, of nie perke kan aanvaar nie, veroorsaak chaos vir andere wat wel 'n toekoms vir en in ons land wil bou